《中秋玩月值文闱试士日答廖文学二首 其二》
明代·卢龙云

露气初寒凭槛外，月华高映举杯前。新晴雨洗看逾洁，入夜云开望独圆。

索处未应甘抱寂，满庭无奈正连娟。豪吟已为秋生色，顾影何须只自怜。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。